Legal Document

Category: 18

Text:
12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 36 της 18 Φεβρ./4 Μαρτ. 1999 (ΦΕΚ Α΄  42) Αρχαιρεσίες Συμβολαιογράφων Έχοντας υπόψη: α)Τις διατάξεις του άρθρ. 119 του Νόμ. 670/1977 «Περί κώδικος Συμβολαιογράφων», β)τις διατάξεις του άρθρ. 29Α του Νόμ. 1558/1985 (Α΄ 137), το οποίο προσετέθη με το άρθρ. 27 του Νόμ. 2081/1992 (Α΄ 154), όπως αντικατεστάθη από το άρθρ. 1 παρ. 2α του Νόμ. 2469/1997 (Α΄ 38),  γ)το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού και δ)τη γνωμοδότηση 628/1998 του Συμβουλίου Επικρατείας. Με πρόταση του Υπουργού Δικαιοσύνης, αποφασίζομε: Γενικές Διατάξεις Άρθρ.9.-Εάν στις αρχαιρεσίες δεν επιτευχθεί η εκλογή προέδρου, επειδή κανένας από τους υποψηφίους δεν συγκέντρωσε το μισό συν ένα των εγκύρων ψηφοδελτίων, η εκλογή για ανάδειξη προέδρου επαναλαμβάνεται την επόμενη ή μεθεπόμενη Κυριακή ύστερα από πρόσκληση του συλλόγου προς τα μέλη του, που αποστέλλεται ταχυδρομικά. Στην περίπτωση αυτή η εκλογή περιορίζεται μεταξύ των δύο οι οποίοι έχουν σχετικώς πλειοψηφίσει. Σε περίπτωση ισοψηφίας περισσοτέρων στις δύο πρώτες θέσεις η εκλογή διεξάγεται μεταξύ αυτών. Οι υπόλοιποι υποψήφιοι διαγράφονται από τον κατάλογο. Πρόεδρος κατά την επαναληπτική εκλογή εκλέγεται εκείνος που έχει πάρει τις περισσότερες ψήφους. Εάν στην επαναληπτική εκλογή υπάρξει ισοψηφία γίνεται κλήρωση από την εφορευτική επιτροπή για την εκλογή προέδρου. Δημοσίευση αποτελέσματος Άρθρ.10.-Το αποτέλεσμα των αρχαιρεσιών κοινοποιείται εγγράφως από τον πρόεδρο του διοικητικού συμβουλίου χωρίς καθυστέρηση σε όσους έχουν εκλεγεί και υποβάλλεται στον Υπουργό Δικαιοσύνης, ο οποίος δημοσιεύει στην Εφημερίδα της Κυβερνήσεως τα ονόματα των εκλεγέντων αφού παρέλθει άπρακτη η προθεσμία για υποβολή ενστάσεων ή απορριφθούν οι ενστάσεις που τυχόν έχουν υποβληθεί. Το νέο διοικητικό συμβούλιο υποχρεούται να αναλάβει τα καθήκοντά του μέσα σε οκτώ ημέρες από την κατά τα άνω κοινοποίηση του αποτελέσματος των αρχαιρεσιών σε όσους έχουν εκλεγεί, επιφυλασσομένων των διατάξεων της παρ. 1 του άρθρ. 1 του παρόντος. Μέσα στην ίδια προθεσμία όποιος δεν αποδέχεται την εκλογή του οφείλει να το δηλώσει εγγράφως στον πρόεδρο. Το νέο  Σελ. 430,04(α) Τεύχος 1363 Σελ. 74 διοικητικό συμβούλιο παραλαμβάνει από το απερχόμενο τα γραφεία, τις σφραγίδες, τα βιβλία, τα έγγραφα και γενικώς την περιουσία του συλλόγου και συντάσσεται πρακτικό παραδόσεως και παραλαβής. Ενστάσεις Άρθρ.11.-1.Ένσταση κατά του κύρους των αρχαιρεσιών του συμβολαιογραφικού συλλόγου υποβάλλει μόνον μέλος του συλλόγου που έχει δικαίωμα ψήφου, καταθέτοντας σχετικό δικόγραφο στο γραμματέα του αρμοδίου διοικητικού δικαστηρίου στην περιφέρεια του οποίου εδρεύει ο σύλλογος μέσα σε δέκα (10) ημέρες από τις εκλογές. Αρμόδιο δικαστήριο είναι το διοικητικό εφετείο της έδρας του συλλόγου. Μέσα σε δύο (2) ημέρες από την κατάθεση ο πρόεδρος του διοικητικού εφετείου ορίζει την ημέρα που θα εκδικαστεί η ένσταση. Η ημέρα της συζήτησης της ένστασης δεν μπορεί να απέχει περισσότερο από είκοσι (20) ημέρες από την ημέρα της κατάθεσής της. 2.Αντίγραφο της ένστασης μαζί με την πράξη προσδιορισμού της ημέρας της συζήτησης επιδίδεται με φροντίδα εκείνου που έκανε την ένσταση στον πρόεδρο του συλλόγου και σε εκείνους κατά των οποίων στρέφεται, τουλάχιστον πέντε (5) ημέρες, πριν από την ημέρα συζήτησης της ένστασης. Εάν δεν γίνει η επίδοση η ένσταση απορρίπτεται ως απαράδεκτη. 6.Ε.β.12 Συμβολαιογραφικοί Σύλλογοι 3.Κατά τη συζήτηση της ένστασης παρίστανται εκείνος ο οποίος ασκεί την ένσταση και εκείνος εναντίον του οποίου στρέφεται αυτή. Η παράσταση μπορεί να γίνει και με πληρεξούσιο δικηγόρο. Οι διάδικοι δικαιούνται να καταθέτουν υπομνήματα στον γραμματέα του διοικητικού εφετείου μέχρι την ημέρα της συζήτησης της ένστασης. 4.Το διοικητικό εφετείο δικάζει εκ των ενόντων, με βάση κάθε αποδεικτικό στοιχείο που προσκομίζεται, μπορεί επίσης να εξετάζει και μάρτυρες στο ακροατήριο. Η οριστική απόφαση του εφετείου εκδίδεται μέσα σε δέκα (10) ημέρες από τη συζήτηση της ένστασης. Έκδοση παρεπιμπτούσης αποφάσεως περί αποδείξεως σ’ αυτή τη διαδικασία απαγορεύεται. 5.Εάν δεν παρευρίσκεται ένας από τους διαδίκους δεν εμποδίζεται η ουσιαστική έρευνα της υπόθεσης. 6.Οι οριζόμενες στο παρόν προθεσμίες δεν παρεκτείνονται λόγω αποστάσεως. 7.Τα έγγραφα που εκδίδονται ή επιδίδονται σύμφωνα με τη διαδικασία αυτή δεν επιβαρύνονται με τέλος ή δικαίωμα υπέρ του Δημοσίου ή άλλου νομικού προσώπου δημοσίου δικαίου. Ο διάδικος ο οποίος ηττάται καταδικάζεται να αποδώσει τη δικαστική δαπάνη του αντιδίκου του. Συμπληρωματικές αρχαιρεσίες Άρθρ.12.-1.Εάν χηρεύσει καθ’ οιονδήποτε τρόπο θέση εκλεγέντος μεμονωμένου υποψηφίου συμβούλου ή αν όλοι οι εκλεγέντες σε συνδυασμό δεν αποδειχθούν την εκλογή ή παραιτηθούν όλα τα τακτικά μέλη του διοικητικού συμβουλίου ή τόσα ώστε να μην επαρκούν τα αναπληρωματικά για να συμπληρωθούν οι θέσεις του διοικητικού συμβουλίου, διενεργούνται αρχαιρεσίες για εκλογή νέων συμβούλων, ώστε να συμπληρωθούν μόνο οι κενές θέσεις για τον υπόλοιπο χρόνο της θητείας του διοικητικού συμβουλίου. 2.Σε περίπτωση που χηρεύσει η θέση του προέδρου λόγω θανάτου ή παραίτησης αυτού ή και καθ’ οιονδήποτε άλλο τρόπο, καθώς και στην περίπτωση που δεν αποδειχθεί αυτός την εκλογή του, διενεργούνται αρχαιρεσίες για την εκλογή νέου προέδρου του διοικητικού συμβουλίου για τον υπόλοιπο χρόνο της θητείας του προηγουμένου προέδρου. Μέχρι την εκλογή νέου προέδρου, καθήκοντα του προέδρου του διοικητικού συμβουλίου του συλλόγου ασκεί ο αντιπρόεδρος. Τα ανωτέρω δεν εφαρμόζονται εάν χηρεύσει η θέση του προέδρου του διοικητικού συμβουλίου του συλλόγου μέσα στο τελευταίο τρίμηνο της θητείας του. Στην περίπτωση αυτή καθήκοντα προέδρου ασκεί ο αντιπρόεδρος μέχρι τη λήξη της θητείας του διοικητικού συμβουλίου και η κενή θέση συμβούλου του διοικητικού συμβουλίου καταλαμβάνεται από τον πρώτο αναπληρωματικό του συνδυασμού που ηγείτο ο προηγούμενος πρόεδρος. Εάν δεν υπάρχει στο ψηφοδέλτιο του απελθόντος προέδρου αναπληρωματικό μέλος ή ο απελθών πρόεδρος δεν ηγείτο συνδυασμού, τότε παραμένει κενή μία θέση συμβούλου στο διοικητικό συμβούλιο μέχρι τη λήξη της θητείας του. 3.Οι αρχαιρεσίες που προβλέπονται στις παραγράφους 1 και 2 του παρόντος άρθρου μετά από απόφαση του διοικητικού συμβουλίου ενεργούνται την τριακοστή (30) ημέρα από τότε που έχουν κενωθεί οι θέσεις για τις οποίες γίνονται. Οι υποψηφιότητες υποβάλλονται τουλάχιστον είκοσι (20) ημέρες πριν από τις αρχαιρεσίες. Ως προς τα υπόλοιπα ισχύουν οι διατάξεις του παρόντος. Συγκρότηση διοικητικού συμβουλίου σε σώμα Άρθρ.13.-1.Ο πρόεδρος που έχει εκλεγεί ή σε περίπτωση κωλύματός του ο πλειοψηφίσας σύμβουλος του συνδυασμού που πλειοψήφισε και εφόσον δεν υπάρχουν συνδυασμοί, ο πλειοψηφίσας μεμονωμένος σύμβουλος καλεί μέσα σε οκτώ (8) ημέρες από την εκλογή του το διοικητικό συμβούλιο για να εκλέξει από τα μέλη του τον αντιπρόεδρο, τον γενικό γραμματέα και τον ταμία. Εάν για οποιονδήποτε λόγο δεν επιτευχθεί απαρτία ή ματαιωθεί η συνεδρίαση, το διοικητικό συμβούλιο καλείται αμέσως με τον ίδιο τρόπο σε νέα συνεδρίαση που θα γίνει με το ίδιο θέμα μέσα σε τρεις (3) ημέρες. 2.Εάν γίνει απαρτία το διοικητικό συμβούλιο εκλέγει τον αντιπρόεδρο, τον γενικό γραμματέα και τον ταμία του με μυστική ψηφοφορία και απόλυτη πλειοψηφία των παρόντων. Οι ανωτέρω εκλέγονται για μια τριετία. (Μετά τη σελ. 430,04(α) Σελ. 430,05 Τεύχος 1363 Σελ. 75 Συμβολαιογραφικοί Σύλλογοι 6.Ε.β.12 3.Εάν κατά την πρώτη ψηφοφορία δεν επιτευχθεί απόλυτη πλειοψηφία για την εκλογή του αντιπροέδρου, γενικού γραμματέα και ταμία ή ενός απ’ αυτούς, επαναλαμβάνεται στη συνέχεια η ψηφοφορία στην ίδια συνεδρίαση. Αν και σ’ αυτή δεν επιτευχθεί απόλυτη πλειοψηφία, τότε εάν παρίστανται όλα τα μέλη του διοικητικού συμβουλίου, η ψηφοφορία επαναλαμβάνεται αμέσως για τρίτη φορά και εκλέγονται εκείνοι οι οποίοι πλειοψήφισαν σχετικώς. Σε περίπτωση ισοψηφίας ενεργείται κλήρωση μεταξύ αυτών που έχουν λάβει τον αυτό αριθμό ψήφων και εκλέγεται ο κληρωθείς. Στην περίπτωση που κατά την ψηφοφορία απουσιάζει έστω και ένα μέλος του διοικητικού συμβουλίου, τότε καλείται το διοικητικό συμβούλιο σε συνεδρίαση την επόμενη ημέρα, οπότε και επαναλαμβάνεται η εκλογή και εκλέγονται στα ανωτέρω αξιώματα εκείνοι που πλειοψήφισαν σχετικώς. Σε περίπτωση ισοψηφίας ενεργείται κλήρωση μεταξύ αυτών που έχουν λάβει τον αυτό αριθμό ψήφων και εκλέγεται ο κληρωθείς. 4.Εάν κενωθεί για οποιονδήποτε λόγο η θέση του αντιπροέδρου, του γενικού γραμματέα ή του ταμία ενεργείται νέα εκλογή, όπως ορίζεται στην προηγούμενη παράγραφο. Τελικές διατάξεις Άρθρ.14.-Από τη δημοσίευση του παρόντος στην Εφημερίδα της Κυβερνήσεως καταργούνται: α)το Π.Δ. 190/91 (ΦΕΚ 74) πλην των διατάξεων των άρθρων 1, 11 και 12 αυτού και β)το Π.Δ. 102/93 (ΦΕΚ 47). Στο Υπουργό Δικαιοσύνης αναθέτουμε τη δημοσίευση και εκτέλεση του παρόντος Διατάγματος. Σελ. 430,06 Τεύχος 1363 Σελ. 76 6.Ε.β.12 Συμβολαιογραφικοί Σύλλογοι Άρθρ.1.-1.Η θητεία των Διοικητικών Συμβουλίων των συμβολαιογραφικών συλλόγων είναι τριετής και αρχίζει την 10η Ιουνίου του έτους των αρχαιρεσιών, ανεξάρτητα από την υποβολή ή μη των ενστάσεων κατά του κύρους των και τελειώνει την 9η Ιουνίου του τρίτου έτους. 2.Οι αρχαιρεσίες για την ανάδειξη των διοικητικών συμβουλίων των συμβολαιογραφικών συλλόγων διενεργούνται την τελευταία Κυριακή του Μαΐου του έτους λήξεως της θητείας του προηγούμενου διοικητικού συμβουλίου. 3.Η εκλογή για την ανάδειξη διοικητικού συμβουλίου συμβολαιογραφικού συλλόγου ενεργείται χωριστά για τον πρόεδρο και χωριστά για τα μέλη σε ιδιαίτερες ψηφοδόχους. 4.Οι αρχαιρεσίες διεξάγονται ύστερα από πρόσκληση του προέδρου του διοικητικού συμβουλίου, στην οποία αναγράφεται ο τόπος και ο χρόνος της διεξαγωγής τους. Οι αρχαιρεσίες διεξάγονται ενώπιον εφορευτικής επιτροπής, η οποία συγκροτείται από μέλη του συλλόγου που έχουν δικαίωμα ψήφου, κατά τα ειδικώτερα οριζόμενα στο άρθρ. 5 του παρόντος. 5.Η ψηφοφορία για την ανάδειξη Διοικητικού Συμβουλίου στους Συμβολαιογραφικούς Συλλόγους των Εφετείων Αθηνών – Πειραιώς – Αιγαίου και Δωδεκανήσου και στο Συμβολαιογραφικό Σύλλογο του Εφετείου Θεσσαλονίκης συνεχίζεται και την επόμενη εργάσιμη ημέρα, εκτός εάν διαπιστωθεί ότι εψήφισαν κατά την πρώτη ημέρα όλοι οι εκλογείς οι οποίοι είναι εγγεγραμμένοι στους εκλογικούς καταλόγους. Στην περίπτωση συνέχισης της ψηφοφορίας και την επόμενη ημέρα η φύλαξη των ψηφοδόχων και του λοιπού εκλογικού υλικού εξασφαλίζεται με μέριμνα της εφορευτικής επιτροπής του προέδρου του συλλόγου και των υποψηφίων προέδρων. 6.Ο αριθμός των συμβούλων που θα εκλεγούν ορίζεται με απόφαση του διοικητικού συμβουλίου του συλλόγου, κατά τα υπό του άρθρ. 115 του Ν.Δ. 670/77, όπως ισχύει, ειδικώτερον οριζόμενα, αφού διαπιστωθεί ο αριθμός των εγγεγραμμένων μελών του συλλόγου. 7.Η υπηρεσία του υπάρχοντος διοικητικού συμβουλίου εξακολουθεί μέχρι να αναλάβει καθήκοντα το νέο διοικητικό συμβούλιο. Δικαίωμα εκλέγειν – εκλέγεσθαι Άρθρ.2.-1.Δικαίωμα να εκλέγουν έχουν όλοι οι συμβολαιογράφοι οι οποίοι είναι εγγεγραμμένοι στο μητρώο του συμβολαιογραφικού συλλόγου. 2.Δικαίωμα να εκλέγονται πρόεδρος ή σύμβουλοι έχουν οι συμβολαιογράφοι οι οποίοι είναι εγγεγραμμένοι στο μητρώο του συμβολαιογραφικού συλλόγου και έχουν συμπληρώσει διετή υπηρεσία συμβολαιογράφου. 3.Στερούνται του δικαιώματος να εκλέγουν και να εκλέγονται εκείνοι οι οποίοι διατελούν κατά το χρόνο υποβολής υποψηφιοτήτων ή διενεργείας των αρχαιρεσιών σε προσωρινή παύση ή σε αργία. (Αντί για τη σελ. 429(δ) Σελ. 429(ε) Τεύχος 1363 Σελ. 69 Συμβολαιογραφικοί Σύλλογοι 6.Ε.β.12 Ανακήρυξη υποψηφίων Άρθρ.3.-1.Για να ανακηρυχθεί συμβολαιογράφος ως υποψήφιος πρόεδρος ή σύμβουλος πρέπει να υποβάλλει σχετική αίτηση στον πρόεδρο του συμβολαιογραφικού συλλόγου μέσα στο πρώτο εικοσαήμερο του μηνός Απριλίου του τελευταίου έτους της θητείας του διοικητικού συμβουλίου. 2.Οι υποψήφιοι πρόεδροι ή σύμβουλοι θέτουν υποψηφιότητα κατά συνδυασμούς ή μεμονωμένοι. Ο αριθμός των υποψηφίων συμβούλων κάθε συνδυασμού δεν μπορεί να υπερβαίνει τον αριθμό των συμβούλων, οι οποίοι πρέπει να εκλεγούν, όπως ορίζεται στο άρθρ. 114 του Νόμ. 670/77. Σε περίπτωση που διαπιστωθεί μετά την πάροδο της προθεσμίας υποβολής υποψηφιοτήτων ότι για τις αρχαιρεσίες έχει υποβάλλει υποψηφιότητα, εκτός τυχόν μεμονωμένων υποψηφίων συμβούλων, ένας μόνο συνδυασμός υποψηφίων συμβούλων, τότε εντός τριών (3) ημερών από τη λήξη της προθεσμίας υποβολής υποψηφιοτήτων, ο συνδυασμός αυτός μπορεί να συμπληρωθεί με νέες υποψηφιότητες μέχρι του διπλασίου αριθμού των εκλεγομένων συμβούλων. Υποψήφιος σύμβουλος μπορεί να μετέχει μόνο σε ένα συνδυασμό. Ο συνδυασμός καταρτίζεται με έγγραφη δήλωση του υποψηφίου προέδρου, αν ηγείται του συνδυασμού και των υποψηφίων συμβούλων αυτού, η οποία περιέχει: α)τον τίτλο του συνδυασμού, β)αν υπάρχει υποψήφιος πρόεδρος ο οποίος ηγείται του συνδυασμού, το ονοματεπώνυμο και το πατρώνυμό του, γ)το ονοματεπώνυμο και το πατρώνυμο των υποψηφίων συμβούλων με αλφαβητική σειρά του επωνύμου τους. Η δήλωση υπογεγραμμένη από όλους τους υποψηφίους υποβάλλεται στον πρόεδρο του συλλόγου σύμφωνα με τα οριζόμενα στην προηγούμενη παράγραφο. 3.Μέσα σε πέντε (5) ημέρες από το τέλος της προθεσμίας για υποβολή αίτησης ή δήλωσης υποψηφιοτήτων ή αύξησης του αριθμού των υποψηφίων, σύμφωνα με τα αναφερόμενα στην προηγούμενη παράγραφο, το διοικητικό συμβούλιο του συλλόγου, με έγγραφη ανακοίνωση, η οποία τοιχοκολλάται στο κατάστημα του συλλόγου, ανακηρύσσει τους υποψηφίους προέδρους, τους συνδυασμούς συμβούλων ή τους μεμονωμένους συμβούλους. Με την ίδια πράξη αιτιολογείται και τυχόν μη ανακήρυξη υποψηφίου ή συνδυασμού. Σελ. 430(ε) Τεύχος 1363 Σελ. 70 4.Σε περίπτωση που κάποιος συνδυασμός δεν ανακηρυχθεί επειδή ελλείπουν τα απαιτούμενα προσόντα στο πρόσωπο ενός ή περισσοτέρων υποψηφίων που τον αποτελούν, είναι δυνατόν μέσα σε προθεσμία τριών ημερών από την ανωτέρω πράξη του διοικητικού συμβουλίου να υποβληθεί νέα δήλωση του συνδυασμού αυτού στον πρόεδρο του οικείου συλλόγου, η οποία πληροί τους όρους του παρόντος διατάγματος. Το διοικητικό συμβούλιο του συλλόγου μέσα σε τρεις ημέρες από την κατάθεση της νέας δήλωσης εκδίδει και ανακοινώνει την απόφασή του για την ανακήρυξη ή μη του συνδυασμού. 5.Κατάλογος, έντυπος, ιδιαίτερος για τους ανακηρυχθέντες υποψήφιους προέδρους συντεταγμένος με αλφαβητική σειρά του επωνύμου αυτών και ιδιαίτερος για τους ανακηρυχθέντες συνδυασμούς υποψηφίων συμβούλων ή μεμονωμένους με τον ίδιο τρόπο συντεταγμένος, τοιχοκολλάται στο κατάστημα του συλλόγου μέσα σε πέντε (5) ημέρες από την ανακήρυξη και στέλλεται ταχυδρομικώς με φροντίδα και δαπάνες του συλλόγου σε όλα τα μέλη αυτού μέσα στην ίδια ανωτέρω προθεσμία. Δεν υπάρχει ακυρότητα ή άλλη έννομη συνέπεια από τη μη λήψη του αποστελλομένου, όπως ανωτέρω αναφέρεται, πίνακα των υποψηφίων από κάποιο μέλος του συλλόγου, εφ’ όσον ο πίνακας απεστάλη εμπροθέσμως. 6.Ε.β.12 Συμβολαιογραφικοί Σύλλογοι Ψηφοδέλτια Άρθρ.4.-1.Από τους υποψήφιους που ανακηρύχθηκαν σύμφωνα με το άρθρ. 3 του παρόντος, οι εκλογείς ψηφίζουν με ψηφοδέλτια, χωριστά για κάθε υποψήφιο πρόεδρο και χωριστά για κάθε συνδυασμό υποψηφίων συμβούλων ή για κάθε μεμονωμένο υποψήφιο σύμβουλο. Τα ψηφοδέλτια των συνδυασμών περιλαμβάνουν κατ’ αλφαβητική σειρά τα ονοματεπώνυμα και πατρώνυμα των ανακηρυχθέντων υποψηφίων συμβούλων σύμφωνα με τα ανωτέρω. Το ψηφοδέλτιο κάθε ανακηρυχθέντος μεμονωμένου υποψηφίου περιέχει το ονοματεπώνυμο και πατρώνυμο αυτού. 2.Τα ψηφοδέλτια είναι έντυπα και κατασκευάζονται με φροντίδα και δαπάνες του συμβολαιογραφικού συλλόγου, ο οποίος βαρύνεται επίσης και με την προμήθεια του αναγκαίου αριθμού φακέλων. 3.Με απόφαση του διοικητικού συμβουλίου του συλλόγου, η οποία εκδίδεται τον μήνα Απρίλιο του έτους της διεξαγωγής των εκλογών, καθορίζονται οι διαστάσεις, το χρώμα και τα υπόλοιπα στοιχεία των ψηφοδελτίων και των φακέλων που πρέπει να είναι αδιαφανείς και λαμβάνεται μέριμνα ώστε οι μεν φάκελοι για τα ψηφοδέλτια των υποψηφίων προέδρων να έχουν στην μπροστινή όψη γραμμένη τη λέξη «ΠΡΟΕΔΡΟΣ», οι δε φάκελοι για τα ψηφοδέλτια των υποψηφίων συμβούλων την λέξη «ΣΥΜΒΟΥΛΟΙ». 4.Τα ψηφοδέλτια και οι φάκελοι σφραγίζονται με τη σφραγίδα του συλλόγου και παραδίδονται από την υπηρεσία του συλλόγου στην εφορευτική επιτροπή την ημέρα των αρχαιρεσιών. Κάθε υποψήφιος πρόεδρος, συνδυασμός ή μεμονωμένος υποψήφιος, δικαιούται να παραλάβει για τις ανάγκες του αριθμό ψηφοδελτίων, προέδρου και συμβούλων, ίσο με τον αριθμό των ψηφοφόρων. Ολοκληρωμένη σειρά ψηφοδελτίων και φακέλων αποστέλλεται εγκαίρως με φροντίδα του συλλόγου με συστημένη επιστολή σε κάθε εκλογέα που ψηφίζει με συστημένο φάκελο σύμφωνα με την παρ. 5 του άρθρ. 6 του παρόντος. Δεν επιφέρει ακυρότητα ή οποιαδήποτε άλλη έννομη συνέπεια ή μη περιέλευση των ψηφοδελτίων και των φακέλων στους ψηφοφόρους. Εφορευτική Επιτροπή Άρθρ.5.-1.Η εφορευτική επιτροπή, με ευθύνη της οποίας διεξάγονται οι αρχαιρεσίες, είναι πενταμελής και εκλέγεται ομόφωνα από το διοικητικό συμβούλιο του συλλόγου τουλάχιστον πέντε (5) ημέρες προ των αρχαιρεσιών. Σε περίπτωση που δεν υπάρχει ομοφωνία τέσσερα (4) μέλη αυτής  εκλέγονται από συμβολαιογράφους που υποδεικνύει η κατά την συγκεκριμένη ψηφοφορία προκύψασα πλειοψηφία του διοικητικού συμβουλίου και ένα (1) μέλος από συμβολαιογράφους που υποδεικνύει η κατά την συγκεκριμένη ψηφοφορία προκύψασα μειοψηφία του διοικητικού συμβουλίου. Εάν η μειοψηφία υποδεικνύει περισσότερα του ενός πρόσωπα, διενεργείται κλήρωση και ο κληρωθείς ορίζεται μέλος της εφορευτικής επιτροπής. Κατά την αυτή διαδικασία εκλέγονται και τα αναπληρωματικά μέλη της εφορευτικής επιτροπής. Επίσης το διοικητικό συμβούλιο του συλλόγου στην αυτή συνεδρίαση διορίζει ως ψηφολέκτες ανά ψηφοδόχο δύο (2) μέλη του συλλόγου που έχουν δικαίωμα ψήφου, με ίσο αριθμό αναπληρωματικών. Δεν εκλέγονται μέλη της εφορευτικής επιτροπής και ψηφολέκτες τα μέλη του διοικητικού συμβουλίου και οι υποψήφιοι πρόεδροι και σύμβουλοι. 2.Η απόφαση διορισμού μέλους του συλλόγου ως τακτικού ή αναπληρωματικού μέλους της εφορευτικής επιτροπής ή ως ψηφολέκτου επιδίδεται στο μέλος τουλάχιστον τέσσερις (4) ημέρες πριν από τις αρχαιρεσίες. Τα μέλη της εφορευτικής επιτροπής και οι ψηφολέκτες παρίστανται σ’ όλη τη διάρκεια της διεξαγωγής των αρχαιρεσιών και δεν μπορούν ν’ απουσιάσουν, αν δεν αναπληρωθούν από τα αναπληρωματικά μέλη. 3.Η εφορευτική επιτροπή συνέρχεται σε σώμα τουλάχιστον μία (1) ώρα πριν από την έναρξη των αρχαιρεσιών. Πρόεδρος της εφορευτικής επιτροπής ορίζεται το αρχαιότερο μέλος αυτής και Γραμματέας το νεώτερο. 4.Η εφορευτική επιτροπή τηρεί το πρωτόκολλο ψηφοφορίας, στο οποίο αναγράφονται τα ονοματεπώνυμα εκείνων που έχουν ψηφίσει και μετά το τέλος της ψηφοφορίας συντάσσει το πρακτικό διαλογής των ψήφων, εξάγει το αποτέλεσμα της εκλογής και ανακηρύσσει τους επιτυχόντες. Τηρεί επίσης πρακτικό στο οποίο καταγράφονται όσα γεγονότα λαμβάνουν χώρα κατά τη διάρκεια της εκλογής. 5.Οι αποφάσεις της εφορευτικής επιτροπής για κάθε ζήτημα που ανακύπτει κατά την εκλογή λαμβάνονται με πλειοψηφία. Σε περίπτωση ισοψηφίας επικρατεί η γνώμη υπέρ της οποίας ψήφισε και ο πρόεδρος. (Αντί για τη σελ. 430,01(δ) Σελ. 430,01(ε) Τεύχος 1363 Σελ. 71 Συμβολαιογραφικοί Σύλλογοι 6.Ε.β.12 Στους συμβολαιογραφικούς συλλόγους, που έχουν περισσότερα από τετρακόσια μέλη είναι δυνατόν, με απόφαση του Διοικητικού Συμβουλίου να τοποθετούνται μέσα στον ίδιο χώρο που διενεργούνται οι αρχαιρεσίες περισσότερα ζεύγη ψηφοδόχων. Με την ίδια απόφαση ορίζονται αλφαβητικώς και οι ψηφοφόροι που θα ψηφίσουν σε κάθε ζεύγος ψηφοδόχων και κάθε άλλη αναγκαία λεπτομέρεια για τη διευκόλυνση της ψηφοφορίας και την εξασφάλιση του απορρήτου της. Απαγορεύεται η ανάρτηση ή τοιχοκόλληση ή αναγραφή οποιουδήποτε εντύπου, εικόνας, συνθήματος ή άλλου σημείου προεκλογικού περιεχομένου μέσα ή έξω από το εκλογικό κατάστημα. Επίσης απαγορεύεται κάθε προεκλογική δραστηριότητα την ημέρα της εκλογής στο χώρο του εκλογικού κέντρου. Ψηφοφορία Άρθρ.6.-1.Η ψηφοφορία είναι μυστική. 2.Την ημέρα της ψηφοφορίας ο εκλογέας προσέρχεται στο εκλογικό τμήμα και μετά τη διαπίστωση των στοιχείων της ταυτότητάς του, παραλαμβάνει υποχρεωτικά από την εφορευτική επιτροπή δύο φακέλους, έναν για τον πρόεδρο και έναν για τους συμβούλους, σφραγισμένους με τη σφραγίδα του συλλόγου και σειρά ψηφοδελτίων των υποψηφίων προέδρων και συμβούλων και αποσύρεται υποχρεωτικά σε ιδιαίτερο χώρο, ώστε να διασφαλίζεται το απόρρητο της ψηφοφορίας. 3.Ο εκλογέας ψηφίζει τους υποψηφίους συμβούλους του συνδυασμού της προτιμήσεώς του σημειώνοντας ένα σταυρό παραπλεύρως του ονοματεπωνύμου τους. Μπορεί να θέσει τόσους σταυρούς όσους και ο αριθμός των συμβούλων που θα εκλεγούν. Σε περίπτωση προτιμήσεως μεμονωμένου υποψηφίου, ο εκλογέας ψηφίζει εκλέγοντας το αντίστοιχο ψηφοδέλτιο. 4.Τα ψηφοδέλτια κλείνονται στους φακέλους, οι οποίοι ρίπτονται στις ψηφοδόχους από τον ίδιο τον ψηφοφόρο υποχρεωτικά. 5.Εκείνοι οι οποίοι δεν προσέρχονται στις αρχαιρεσίες, λόγω αποδεικνυομένου σοβαρού κωλύματος ή κατοικούν σε απόσταση μεγαλύτερη των εκατό (100) χιλιομέτρων από το κατάστημα ψηφοφορίας ή δεν επικοινωνούν χερσαία με αυτό, πλην των συμβολαιογράφων της νήσου Σαλαμίνας, είναι δυνατόν να ψηφίσουν με συστημένο φάκελο, στον οποίο εσωκλείουν τους δύο φακέλους που ορίζονται στην παρ. 3 του άρθρ. 4 του παρόντος, εντός των οποίων εσωκλείονται αντίστοιχα τα  Σελ. 430,02(ε) Τεύχος 1363 Σελ. 72 ψηφοδέλτια για την εκλογή προέδρου και συμβούλων. Στον εξωτερικό φάκελο αναγράφονται, επί ποινή απαραδέκτου, τα στοιχεία ταυτότητας του συμβολαιογράφου που αποστέλλει αυτόν και τίθεται και η υπηρεσιακή του σφραγίδα. 6.Εκείνοι που ψηφίζουν με συστημένο φάκελο υποχρεώνονται να αποστείλουν τον φάκελο αυτό εγκαίρως, ώστε να περιέλθει στα γραφεία του συλλόγου το αργότερο την ημέρα διεξαγωγής των αρχαιρεσιών. Οι φάκελοι αυτοί καταχωρούνται σε ειδικό κατάλογο και παραδίδονται το αργότερο μέχρι το τέλος της ψηφοφορίας μαζί με τον κατάλογο αυτό στην εφορευτική επιτροπή, η οποία συντάσσει σχετικό πρωτόκολλο στο οποίο προσαρτώνται οι φάκελοι. Η εφορευτική επιτροπή αποσφραγίζει τους φακέλους και ρίχνει τους κλειστούς φακέλους που υπάρχουν σ’ αυτούς στις αντίστοιχες ψηφοδόχους. Συστημένοι φάκελοι που λαμβάνονται μετά το τέλος της ψηφοφορίας δεν αποσφραγίζονται και επιστρέφονται στους αποστολείς με μέριμνα του συλλόγου. 7.Το τέλος της ψηφοφορίας κηρύσσεται εφόσον παρέλθει η ώρα πέρατος αυτής και δεν εμφανίζεται κανένας εκλογέας να ψηφίσει μετά από σχετική πρόσκληση του προέδρου της εφορευτικής επιτροπής. Η εφορευτική επιτροπή δύναται να προτείνει την ψηφοφορία και μετά τη δύση του ηλίου και ως δύο ώρες κατ’ ανώτατο όριο, αν διαπιστώσει προσέλευση εκλογέων για ψηφοφορία. 6.Ε.β.12 Συμβολαιογραφικοί Σύλλογοι 8.Κατά τη διάρκεια της εκλογής μπορεί να παρίσταται ένας αντιπρόσωπος κάθε υποψηφίου προέδρου ή συνδυασμού ή μεμονωμένου υποψηφίου, οριζόμενος υπ’ αυτού με δήλωση στον πρόεδρο της εφορευτικής επιτροπής. Απαρτία Άρθρ.7.-1.Στις αρχαιρεσίες για την εκλογή του προέδρου και μελών διοικητικού συμβουλίου πρέπει να ψηφίσουν τουλάχιστον τα μισά συν ένα από τα μέλη που έχουν δικαίωμα ψήφου. 2.Αν κατά τις αρχαιρεσίες δεν προσέλθει ο απαιτούμενος, σύμφωνα με την παρ. 1, αριθμός εκλογέων οι φάκελοι και τα ψηφοδέλτια καταστρέφονται χωρίς να ανοιχτούν και η εκλογή επαναλαμβάνεται την μεθεπόμενη Κυριακή. Για όλα αυτά συντάσσεται πρακτικό από την εφορευτική επιτροπή, το οποίο παραδίδεται αμέσως στον οικείο σύλλογο. Το διοικητικό συμβούλιο του συλλόγου γνωστοποιεί την ματαίωση της εκλογής στα μέλη του και τα καλεί με ταχυδρομική πρόσκληση να προσέλθουν την μεθεπόμενη Κυριακή για επαναληπτική εκλογή. Το αποτέλεσμα της επαναληπτικής εκλογής είναι οριστικό ανεξαρτήτως του αριθμού των ψηφισάντων. Ανακήρυξη επιτυχόντων Άρθρ.8.-1.Οι εκλογές διεξάγονται με το σύστημα της απλής αναλογικής. Μετά το τέλος της ψηφοφορίας γίνεται η διαλογή των ψήφων. Πρώτα μετριούνται οι φάκελοι που ευρίσκονται στις ψηφοδόχους χωριστά για τον πρόεδρο και χωριστά για τους συμβούλους, κλειστοί όπως είναι. Εάν ευρεθούν περισσότεροι από αυτούς που ψήφισαν αφαιρείται ίσος αριθμός κλειστών φακέλων, οι οποίοι λαμβάνονται στην τύχη από τον πρόεδρο της εφορευτικής επιτροπής και καταστρέφονται χωρίς να ανοιχθούν. Εάν κατά την μέτρηση ευρεθούν ολιγότεροι φάκελοι στην ψηφοδόχο λαμβάνονται υπόψη όσοι φάκελοι βρεθούν μέσα σ’ αυτή. Στη συνέχεια ο πρόεδρος της εφορευτικής επιτροπής ανοίγει τους φακέλους έναν-έναν και διαβάζει μεγαλόφωνα το εξαγόμενο ψηφοδέλτιο, το οποίο μονογράφεται από αυτόν, αριθμείται και καταχωρείται στο πρακτικό διαλογής. Ψηφοδέλτια τα οποία αναγράφουν ονόματα άλλα από τα ονόματα εκείνων που ανακηρύχθηκαν υποψήφιοι ή έχουν διακριτικά σημεία, είναι άκυρα. Ψηφοδέλτια συνδυασμού τα οποία δεν φέρουν σταυρό προτίμησης θεωρούνται έγκυρα και υπολογίζονται υπέρ του αντίστοιχου συνδυασμού. 2.Μετά καταμετρώνται οι ψήφοι τις οποίες έλαβε χωριστά κάθε υποψήφιος πρόεδρος, κάθε συνδυασμός συμβούλων ή μεμονωμένος σύμβουλος και καταρτίζονται πίνακες με τη σειρά επιτυχίας των υποψηφίων. Οι πίνακες αυτοί υπογράφονται από την εφορευτική επιτροπή. Σε περίπτωση ισοψηφίας γίνεται αμέσως στην ίδια συνεδρίαση κλήρωση από την εφορευτική επιτροπή και όποιος κληρωθεί προτάσσεται στον πίνακα. 3.Επιτυχών πρόεδρος είναι εκείνος ο οποίος έλαβε τουλάχιστον τις μισές συν μία των εγκύρων ψήφων. Το κλάσμα ψήφου που προκύπτει από τον περιττό αριθμό ψηφισάντων λαμβάνεται ως ακέραιος αριθμός εάν είναι 0.5 και άνω, άλλως παραλείπεται. 4.Οι θέσεις των συμβούλων του διοικητικού συμβουλίου κάθε συλλόγου κατανέμονται αναλόγως με την εκλογική δύναμη κάθε συνδυασμού ή μεμονωμένου υποψηφίου που έλαβε μέρος στις εκλογές. Για το σκοπό αυτό διαιρείται το σύνολο των εγκύρων ψηφοδελτίων με τον αριθμό των συμβούλων που εκλέγονται. Το πηλίκον της διαιρέσεως, παραλειπομένου του τυχόν κλάσματος, αποτελεί το εκλογικό μέτρο με το οποίο διαιρείται η εκλογική δύναμη, δηλαδή το σύνολο των εγκύρων ψηφοδελτίων κάθε συνδυασμού ή μεμονωμένου υποψηφίου. Κάθε συνδυασμός λαμβάνει τόσες θέσεις συμβούλων, όσες φορές περιέχεται στην εκλογική του δύναμη το εκλογικό μέτρο, παραλειπομένου του τυχόν κλάσματος. Μεμονωμένος υποψήφιος ο οποίος έλαβε ψήφους ίσες ή περισσότερες από το εκλογικό μέτρο εκλέγεται σύμβουλος. 5.Εάν μετά την πρώτη κατανομή παραμένουν αδιάθετες θέσεις συμβούλων, αυτές κατανέμονται μεταξύ των συνδυασμών που έλαβαν μέρος στην πρώτη κατανομή ή των μεμονωμένων συμβούλων που δεν εξελέγησαν στην πρώτη κατανομή κατά σειρά του υπολοίπου που διαθέτουν. 6.Οι θέσεις που κατανεμήθηκαν στον κάθε συνδυασμό σύμφωνα με τις ανωτέρω παραγράφους καταλαμβάνονται από τους υποψηφίους του ανάλογα με τη σειρά των σταυρών προτιμήσεως που έλαβαν και σε περίπτωση ισοψηφίας σύμφωνα με το αποτέλεσμα της κλήρωσης. Οι υπόλοιποι υποψήφιοι του αυτού ψηφοδελτίου είναι αναπληρωματικοί των τακτικών μελών του συνδυασμού αυτού και καλούνται με τη σειρά σταυρών προτίμησης που έλαβαν, να συμπληρώσουν τις θέσεις των τακτικών εάν αυτές κενωθούν κατά τη διάρκεια της θητείας του διοικητικού συμβουλίου. (Αντί για τη σελ. 430,03) Σελ. 430,03(α) Τεύχος 1363 Σελ. 73 Συμβολαιογραφικοί Σύλλογοι 6.Ε.β.12 7.Υποψήφιος πρόεδρος ο οποίος απέτυχε και έχει συγκεντρώσει ποσοστό τουλάχιστον 25% του συνόλου των εγκύρων ψηφοδελτίων και ηγείται συνδυασμού εκλέγεται σύμβουλος, στην πρώτη θέση του συνδυασμού του. 8.Εάν στις αρχαιρεσίες ενός συλλόγου έλαβαν μέρος μόνο μεμονωμένοι υποψήφιοι σύμβουλοι, τις θέσεις των τακτικών συμβούλων καταλαμβάνουν κατά σειρά εκείνοι που έλαβαν τις περισσότερες ψήφους. Οι υπόλοιποι υποψήφιοι είναι αναπληρωματικοί των τακτικών κατά τη σειρά των ψήφων που έλαβαν. Επαναληπτική εκλογή προέδρου